Αγγελής Βλαχοθανάσης

Ο Αγγελής Βλαχοθανάσης (14 Μαρτίου 1923 - 12 Μαρτίου 2003), του Δημητρίου, ήταν Έλληνας δικηγόρος και πολιτικός, ο οποίος υπηρέτησε ως βουλευτής στην Εύβοια.

 Βιογραφία 
 Οικογένεια 
Πατέρας του ήταν ο Δημήτριος Βλαχοθανάσης και θείος του ο γιατρός και βουλευτής Κωνσταντίνος Βλαχοθανάσης, ο οποίος είχε αναπτύξει έντονη φιλανθρωπική δράση και είχε ονομαστεί «θεός της Εύβοιας» από τον Εμμανουήλ Τσουδερό λόγω του έντιμου βίου του και της αλτρουιστικής του δραστηριότητας. 

 Νεανικά χρόνια και δικηγορία 
Γεννήθηκε στα Καμάρια της Ιστιαίας, το 1923. Σπούδασε νομικά και άσκησε τη δικηγορία.

 Πολιτική σταδιοδρομία 
Από το 1958 έως το 1971 άνηκε πολιτικά στο χώρο του Κέντρου.Φωτογραφία του Αγγελή Βλαχοθανάση και στοιχεία για την πολιτική πορεία του στο δικτυακό τόπο vouliwatch.gr, ανακτήθηκε στις 19 Σεπτεμβρίου 2022. Εξελέγη για πρώτη φορά βουλευτής Ευβοίας με την Ένωση Κέντρου το 1961 και επανεξελέγη το 1963 και 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 112, αρ. 128).
Μετά τη Μεταπολίτευση, ο Βλαχοθανάσης επέστρεψε στην ενασχόληση με τα κοινά και πολιτεύτηκε με την Ένωση Κέντρου - Νέες Δυνάμεις (μετέπειτα ΕΔΗΚ), χωρίς να εκλεγεί βουλευτής, καθώς στις εκλογές του 1974 συγκέντρωσε 4.537 ψήφους. Το 1981 εξελέγη βουλευτής με τη Νέα Δημοκρατία, λαμβάνοντας 7.567 ψήφους. Επανεξελέγη βουλευτής για τελευταία φορά με τη Νέα Δημοκρατία στις εκλογές του 1985 (με λίστα), υπηρετώντας έως το 1989.Βουλή των Ελλήνων, Κοινοβουλευτική Θητεία Βουλευτών από τη Μεταπολίτευση ως Σήμερα, ανακτήθηκε στις 19 Σεπτεμβρίου 2022. 

 Τελευταία χρόνια 
Τα τελευταία χρόνια έζησε στην Αθήνα, όπου και απεβίωσε το 2003. Κηδεύτηκε από τον ιερό ναό Αγίου Κωνσταντίνου και Ελένης, στο νεκροταφείο Ζωγράφου.Η Καθημερινή, 13 Μαρτίου 2003, σελ. 12. Κατέλιπε τη σύζυγό του, Ευαγγελία και δύο κόρες, όπως και εγγόνια.

 Παραπομπές 

 Πηγές 


Κατηγορία:Βουλευτές Ευβοίας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία